section_heading: Povijest
paragraph_text: Godine 1752. je pavlin Josip Bedeković izdao knjigu "Natale solum magni ecclesiae doctoris sancti Hieronymi..." u kojoj piše da je upravo Štrigova negdašnji antički Stridon, poznat kao rodno mjesto sv. Jeronima. Legenda o Jeronimu u Štrigovi vrlo je snažna. Dostupna vrela su iz sredine 15. stoljeća kad su grofovi Celjski gospodarili Međimurjem. Za njihova vremena u njihovoj državini cvalo je graditeljstvo. Tad je podignuta štrigovska crkva sv. Jeronima, a papa Nikola V. koncem 1447. godine je dao posebni oprost od grijeha crkvi i hodočastilištu u Štrigovi, navodeći u ispravi da je u Štrigovi "Jeronimova rodna kuća i gdje je svetac odgojen".<ref>Zoran Turk: Sveti Jeronim u Štrigovi, Muzej Međimurje Čakovec. 15. veljače 2017. Pristupljeno 29. prosinca 2018. U Štrigovoj je stratište Repova šuma, obilježeno spomen-križem. U grobištu su žrtve drugog svjetskog rata i poraća.<ref>Franjo Talan: [http://www.viktimologija.com.hr/index.php/priopcenja/2226-franjo-talan-pozivamo-vas-na-komemoraciju-na-grobiste-les-u-kotoribi-nedjelja-25-lipnja-2017 ''Pozivamo vas na komemoraciju na grobište Leš u Kotoribi - nedjelja 25. lipnja 2017.''], Viktimologija.hr, 18. lipnja 2017. Pristupljeno 19. lipnja 2017.